text: प्रधानमंत्री नरेंद्र मोदी ने गुजरात में सरदार सरोवर बांध परियोजना के निकट देश की स्वतंत्रता के नायकों में से एक वल्लभभाई पटेल की विशालकाय प्रतिमा का अनावरण किया। सरकार का कहना है कि 182 मीटर ऊंची विश्व की सबसे ऊंची यह प्रतिमा पटेल के उन प्रयासों के स्मरण में बनाई गई है जो उन्होंने स्वतंत्रता के तत्काल बाद अनेक प्रांतों और ब्रिटिश रियासतों में बंटे भारत को एकजुट कर एक देश तैयार करने के लिए किए थे। यही वजह है कि इसे 'स्टैच्यू ऑफ यूनिटी' (एकता की प्रतिमा) नाम दिया गया है। इसमें दो राय नहीं कि पटेल की विरासत पर काफी ध्यान दिए जाने की आवश्यकता है। आधिकारिक इतिहासकारों ने लंबे समय तक उनके योगदान को सीमित करके दिखाया। उस दृष्टिï से देखें तो यह इतिहास में सुधार का अत्यंत उत्कृष्टï प्रयास है, जिसका स्वागत किया जाना चाहिए। फिर भी इस परियोजना को लेकर कुछ चिंताएं हैं।